Paltoga
Paltoga (rus. Палтога) – kaimas Rusijoje, Vologdos srities šiaurės vakaruose, Vytegros rajone, 17 km į vakarus nuo Vytegros, netoli Onegos ežero pietinio kranto. Kazakovskojės kaimo gyvenvietės administracinis centras. Pro Paltogą eina Vytegros-Lodeinoje Polės plentas. Yra mokykla, biblioteka, kultūros namai, 1810 m. pastatyta cerkvė. Taip pat kaime buvo medinė, 1733 m. statyta cerkvė, bet neprižiūrima 2009 m. sugriuvo.